**DÔVODOVÁ SPRÁVA**

**A. Všeobecná časť**

Cieľom predloženého návrhu zákona je zjednodušenie rekonštruovania školských internátov, študentských domovov, polikliník a nemocníc tak, aby pri zákazke na rekonštrukciu do zákonom ustanovenej hodnoty (3 000 000 eur v prípade stavebných prác) bolo možné namiesto štandardných postupov verejného obstarávania využiť postupy pre zákazky s nízkou hodnotou a zároveň aby pri zákazkách nad ustanovenú hodnotu muselo dôjsť k osloveniu najmenej troch subjektov.

Návrh zákona nemá vplyv na rozpočet verejnej správy, sociálne vplyvy, vplyvy na podnikateľské prostredie, životné prostredie, vplyvy na manželstvo, rodičovstvo a rodinu, na informatizáciu spoločnosti ani na služby verejnej správy pre občana.

Návrh zákona je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná, zákonmi, v súlade s právom Európskej únie a v súlade s nálezmi Ústavného súdu Slovenskej republiky.

**B. Osobitná časť**

**K Čl. I**

**K bodu 1**

S cieľom zjednodušenia postupov verejného obstarávania pri rekonštrukciách internátov základných, stredných a vysokých škôl, polikliník a nemocníc sa navrhuje zadefinovať na tento účel stavebné práce v hodnote do 3 000 000 eur bez DPH ako zákazku s nízkou hodnotou.

**K bodu 2**

Vzhľadom na zvýšenie limitu pre uvedené stavebné práce sa výslovne zavádza povinnosť hospodárskej súťaže formou povinného zapojenia minimálne troch hospodárskych subjektov ak ide o zákazku na predmetné stavebné práce nad 180 000 eur bez DPH. Pri zákazkách do 180 000 eur bez DPH sa zachováva doterajší právny stav.

V prípadoch zákaziek na uvedené stavebné práce nad 180 000 eur bez DPH sa zároveň umožňuje uzavrieť zmluvu s ktorýmkoľvek uchádzačom v rámci limitu, ktorý bol upravený už v predchádzajúcich predpisoch [§ 57 ods. 6 písm. c) zákona č. 25/2006 Z. z. v znení účinnom do 17. 4. 2016 pri rokovacom konaní so zverejnením pre nadlimitné zákazky].

**K bodu 3**

Legislatívno-technická úprava v nadväznosti na bod 2.

**K Čl. II**

Ustanovenie upravujúce účinnosť návrhu zákona, ktorá sa navrhuje od 1. januára 2020, vzhľadom na začiatok kalendárneho a rozpočtového roka.

**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov | |
| **Predkladateľ (a spolupredkladateľ)** | |
| Skupina poslancov Národnej rady Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Materiál nebol predmetom PPK |
| **Predpokladaný termín predloženia na MPK\*** | Materiál nebol predmetom MPK |
| **Predpokladaný termín predloženia na Rokovanie vlády   SR\*** | Materiál nebol predkladaný na rokovanie vlády Slovenskej republiky |
| **2.  Definícia problému** | |
| Pri rekonštrukciách študentských domovov, školských internátov a nemocníc sa v súčasnosti vyžadujú postupy verejného obstarávania aj na situácie, pri ktorých tieto postupy v plnom rozsahu nie sú nevyhnutné. To neprimerane komplikuje zabezpečovanie ich rekonštrukcií. | |
| **3.  Ciele a výsledný stav** | |
| Zabezpečenie, aby pri rekonštrukciách školských internátov, študentských domovov, polikliník a nemocníc pri zákazke do zákonom ustanovenej hodnoty bolo možné namiesto štandardných postupov verejného obstarávania využiť výber z troch ponúk. | |
| **4.  Dotknuté subjekty** | |
| * školské internáty zriadené obcou, samosprávnym krajom a okresným úradom v sídle kraja, ktoré majú právnu subjektivitu, * školy, ktorých súčasťou je školský internát, sú zriadené obcou, samosprávnym krajom a okresným úradom v sídle kraja a majú právnu subjektivitu, * verejné vysoké školy a štátne vysoké školy, ktorých súčasťou je študentský domov, * polikliniky a nemocnice, ktorých zriaďovateľom je štátny orgán, obec alebo samosprávny kraj | |
| **5.  Alternatívne riešenia** | |
| Alternatívnym riešením je nulový variant, t.j. neprijatie právneho predpisu, čo by znamenalo zachovanie nevyhovujúceho stavu súčasných časových komplikácii pri rekonštrukciách. | |
| **6.  Vykonávacie predpisy** | |
| Predpokladá sa prijatie/zmena vykonávacích predpisov?                             Áno              Nie | |
| **7.  Transpozícia práva EÚ** | |
|  | |
| **8.  Preskúmanie účelnosti\*\*** | |

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy** |     Pozitívne | x    Žiadne |  Negatívne |
| - z toho rozpočtovo zabezpečené vplyvy |      Pozitívne |     Žiadne |    Negatívne |
| **Vplyvy na podnikateľské prostredie** |    Pozitívne | x   Žiadne |    Negatívne |
| - z toho vplyvy na MSP |  Áno |    Nie |    Čiastočne |
| **Sociálne vplyvy** |    Pozitívne | x Žiadne |    Negatívne |
| **Vplyvy na životné prostredie** |    Pozitívne | x Žiadne |    Negatívne |
| **Vplyvy na informatizáciu** |      Pozitívne | x   Žiadne |    Negatívne |
| **Vplyvy na manželstvo, rodičovstvo a rodinu** |    Pozitívne | x Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne | x   Žiadne |    Negatívne |
|      Pozitívne | x    Žiadne |    Negatívne |
| **10.  Poznámky** | | | |
|  | | | |
| **11.  Kontakt na spracovateľa** | | | |
|  | | | |
| **12.  Zdroje** | | | |
|  | | | |
| **13.  Stanovisko Komisie pre posudzovanie vybraných vplyvov z PPK** | | | |
| Materiál nebol predmetom PPK. | | | |

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Navrhovateľ zákona:** poslanci Národnej rady Slovenskej republiky |
|  |  |
| **2.** | **Názov návrhu zákona:** Zákon, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov |
|  |  |
| **3.** | **Predmet návrhu zákona je upravený v práve Európskej únie:** |
|  | 1. v primárnom práve (uviesť názov zmluvy a číslo článku)   čl. 26 a 114 Zmluvy o fungovaní Európskej únie   1. v sekundárnom práve (uviesť druh, inštitúciu, číslo, názov a dátum vydania právneho aktu vzťahujúceho sa na upravovanú problematiku, vrátane jeho gestora)  * Smernica Európskeho parlamentu a Rady 2014/24/EÚ o verejnom obstarávaní a o zrušení smernice 2004/18/ES (Ú. v. EÚ L 94; 28.3.2014) v platnom znení,   **Gestor a spolupracujúce rezorty:**  Úrad pre verejné obstarávanie   * Smernica Európskeho parlamentu a Rady 2014/23/EÚ o udeľovaní koncesií (Ú. v. EÚ L 94; 28.3.2014) v platnom znení,   **Gestor a spolupracujúce rezorty:**  Úrad pre verejné obstarávanie   * Smernica Európskeho parlamentu a Rady 2014/25/EÚ o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES (Ú. v. EÚ L 94; 28.3.2014) v platnom znení,   **Gestor a spolupracujúce rezorty:**  Úrad pre verejné obstarávanie   * Smernica Rady o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (89/665/EHS) (Ú. v. EÚ L 395; 30.12.1989) v platnom znení,   **Gestor a spolupracujúce rezorty:**  Úrad pre verejné obstarávanie   * Smernica Rady 92/13/EHS, ktorou sa koordinujú zákony, iné právne predpisy a správne opatrenia o uplatňovaní právnych predpisov spoločenstva, o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore (Ú. v. EÚ L 76; 23.3.1992) v platnom znení,   **Gestor a spolupracujúce rezorty:**  Úrad pre verejné obstarávanie   1. v judikatúre Súdneho dvora Európskej únie (uviesť číslo a označenie relevantného   rozhodnutia a stručne jeho výrok alebo relevantné právne vety). |

|  |  |  |
| --- | --- | --- |
| **4.** | **Záväzky Slovenskej republiky vo vzťahu k Európskej únii:** | |
|  | a) | uviesť lehotu na prebratie príslušného právneho aktu Európskej únie, príp. aj osobitnú lehotu účinnosti jeho ustanovení  nie je |
|  | b) | uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie  nie je |
|  |  |  |
|  | c) | uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav  Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov - úplný |
|  |  |  |
| **5.** | **Stupeň zlučiteľnosti návrhu právneho predpisu s právom Európskej únie:** | |
|  |  | úplný |